क्राइम अलर्ट : अमेरिकी नागरिकों को जाल में फंसा ठग लिए 50 लाख, पांच गिरफ्तार
Channel: SANSANI OF INDIA ( सनसनी ऑफ़ इंडिया )
Date: 2023-06-25

Intelligence Fusion & Strategic Operations has busted an entire fraudulent operational setup that aimed to extort money from innocent elderly citizens of the United States of America by playing upon fraud under the guise of hackers’ fear .

दिल्ली पुलिस की आईएफएसओ यूनिट ने अमेरिकी नागरिकों के साथ 50 लाख रुपये से ज्यादा की ठगी करने वाले एक गैंग का पर्दाफाश किया है। अमेरिकी नागरिकों ने अपने साथ हुई ठगी की अमेरिकी दूतावास के माध्यम से दिल्ली पुलिस की आईएफएसओ यूनिट में शिकायत की थी। 

इंस्पेक्टर राजीव मालिक ने वीडियो कॉन्फ्रेंसिंग के जरिए पीड़ितों के बयान दर्ज किए। जांच में पता चला कि तीन साइबर जालसाज देश के अलग अलग हिस्सों में थे और वहीं से अमेरिका के भोले भाले बुजुर्ग नागरिकों को निशाना बनाने के लिए एक दूसरे के साथ मिलकर ठगी को अंजाम दे रहे थे।

पुलिस ने आरोपियों की पहचान  31 वर्षीय कुणाल सिंह उर्फ क्रिस्टोफर,  32 वर्षीय सुब्रत दास उर्फ ऑस्टिन,  26 वर्षीय सुमन चंद्र दास,  गौतम व अमित सिंह के रूप में की।  

इसके बाद पुलिस ने अलग अलग शहरों में छापे मारकर आरोपियों को दबोच लिया।  

आरोपियों के पास से 7 लाख रुपये कैश, एक मैकबुक, लैपटॉप और कई मोबाइल फोन बरामद हुए।